242 



at søge samlet paa eet Sted, hvad der vides om de i senere 

 Tid (o: ikke længere tilbage end c. 200 Aar) fra andre Lande 

 indførte Planter, særlig med Hensyn til Tiden for deres 

 Indvandring, oplyst vecl Angivelse af det Aarstal, da de 

 først ere iagttagne eller da Iagttagelsen er publiceret, ledsaget 

 af en Angivelse af deres Fædreland for at afgive en Støtte 

 for Formodningen om, hvorfra og hvorledes de ere komne 

 hertil. 



Det vil af den efterfølgende Liste erkjendes, at der er 

 et ikke ringe Antal Plantearter, som i en forholdsvis ny Tid 

 ere indvandrede, og mange af disse have formeret sig saa 

 stærkt og bredt sig saa vidt omkring fra det oprindelige 

 Findested, at de nu betragtes som tilhørende Landets Flora, 

 og da flere af de senest iagttagne muligvis kande faa en 

 lignende stærk Udbredelse , turde det have nogen Interesse, 

 at der samles og bekjendtgjøres saa mange og saa nøjagtige 

 Oplysninger som muligt i den Retning, for at spare dem, 

 der kunde ønske Spørgsmaal desangaaende besvarede, Ulej- 

 ligheden med at søge Svaret paa de forskj elligste Steder i 

 Literaturen. At det dog i mange Tilfælde ikke er muligt at 

 angive aldeles nøjagtigt Aarstallet for en Arts Ankomst hertil, 

 vil let skjønnes, naar det erindres, at ikke alene de ældste 

 danske Botanikere (S. Paulli, Kylling) men ogsaa de fleste 

 nyere Forfattere ikke have meddelt Oplysning om Tiden 

 for Indvandringen, og for disse Forfatteres Vedkommende 

 har man da kun at holde sig til Aarstallet for de resp. 

 Værkers Publikation. I den store Mængde skriftlige Meddel- 

 elser om Planters Voxesteder, jeg har modtaget fra forskjellige 

 Botanikere, og som have været benyttede til en Række Artikler 

 i „Botanisk Tidsskrift", er ogsaa kun undtagelsesvis Aarstallet 

 for cle enkelte Fund anført, og jeg maa da ligeledes henvise 

 til de Bind af Tidsskriftet eller andre Publikationer, i hvilke 

 Planterne ere angivne, for saa vidt jeg ikke af flere Med- 

 delere, som endnu ere i Live, og til hvem jeg har henvendt 

 mig, har modtaget nærmere Tidsangivelse. I disse Tilfælde 



